भर्ती में आरक्षण प्रणाली लागू करने की मांग
रोहतक |अंबेडकरस्टूडेंट फ्रंट एमडीयू ने विवि में हो रही प्रोफेसर एसोसिएट प्रोफेसरों की भर्ती में आरक्षण प्रणाली लागू करने की मांग की है। इस बारे में विवि कुलपति प्रो. बिजेंद्र कुमार पुनिया को मांगपत्र भी सौंपा है। फ्रंट की विवेकानंद पुस्तकालय के बाहर हुई बैठक में भर्ती में आरक्षण प्रणाली लागू नहीं करने की निंदा की। फ्रंट के अध्यक्ष प्रदीप सिंधू चेयरमैन राकेश चौपड़ा ने कहा कि भर्ती में नियमों की अवहेलना ना की जाए। वीसी ने उन्हें नियमों के तहत भर्ती किए जाने का आश्वासन दिया है। इस मौके पर मनोज ग्रोवर, संदीप रंगा, धर्मवीर लांग्यान, संदीप बौद्ध, विनोद काकडौली, सिद्धार्थ सिंधू, बिजेंद्र चौहान, प्रवीण नरवाल मौजूद रहे।
hin_Deva hin_Deva